The visit of the German Minister is a follow up visit to the visit of Shri Suresh Prabhu to Germany in April, 2016 whereat a Protocol with German Federal Minister of Transport and Digital Infrastructure Mr. Alexander Dobrindt was signed to intensify the cooperation in rail sector between two countries.
بھارتی ریلوے اور جرمن ریلو ے سلامتی کے سلسلے میں ایک ورکنگ گروپ تشکیل دیں گے میسور- بنگلور- چنئی کوریڈور سے آندھراپردیش میں وجے واڑہ شہر تک ہائی اسپیڈ ریل اسٹڈی کے لئے جرمنی کی جانب سے اسپانسر شدہ کے مطالعے پر غور کرنے کا وعدہ نئی دہلی، 14 اکتوبر 2016 ، وزیرریلوے ، حکومت ہند ، جناب سریش پربھاکر پربھو نے آج جرمنی سے ہندوستان کے دورے پر آئے ہوئے جرمن وفاق کےنقل وحمل و اعدادی بنیادی ڈھانچہ کے وزیر جناب ا لیکژ ینڈر ڈوبرنٹ ساتھ ر یلوے کے صدر دفتر واقع ریل بھون میں تبادلہ خیالات کئے۔ واضح رہے کہ جناب الیکژ ینڈر ڈوبرنٹ ، وزیر ریلوے کی خصوصی دعوت پر 12 سے 14 اکتوبر کے دوران ہندوستان کے دورے پر ہیں۔ طرفین کے ہمراہ باہمی گفت و شنید کے دوران متعلقہ وفود بھی موجود تھے۔ جرمنی کے وزیر کا یہ دورہ جناب سریش پربھو کے اپریل 2016 کے جرمنی کے دورے کے بعد عمل میں آیا ہے جس کے دوران نقل و حمل اور اعدادی بنیادی ڈھانچے کے جرمن وفاق کے وزیر مسٹر الیکژینڈروبرنٹ کے ساتھ دونوں ممالک کے مابین ریلوے کے شعبے میں تعاون کو تقویت دینے کے لئے ایک معاہدے پر دستخط عمل میں آئے تھے۔ طرفین نے ریل کے شعبے میں باہمی دلچسپی کے مخصوص پہلوؤں پر وسیع اور متنوع تبادلہ خیالات کئے۔ ان مو ضوعات میں ریل گاڑیوں کی رفتار بڑھانا، مسافروں اور مال گاڑی کی لائنوں کی صلاحیت میں اضافہ، سلامتی توانائی، اثر انگیزی، مؤثر ریل نقل و حمل ، تعلیم و تربیت، ہائی اسپیڈ ریل معیارات و قواعد اور اسٹیشن ترقیات جیسے پہلو شامل تھے۔ بھارتی ریلوے وزیر کے مشورے پر یہ فیصلہ لیا گیا کہ بھارتی ریلوے اور جرمن ریلوے کا ایک مشترکہ ورکنگ گروپ تشکیل دیا جائے گا جو بھارتی ریلوے کے ‘‘ زیرو ا یکسیڈنٹ مشن ’’ یعنی کوئی حادثہ نہ ہونے دینے کے مشن کی تکمیل میں تعاون دینے کے لئے سلامتی کے پہلوؤں پر کام کرے گا۔ یہ ورکنگ گروپ سلامتی کو تقویت دینے کے لئے تربیت ، ٹکنالوجی اور متعلقہ امور پر توجہ مرکوز کرے گا۔ سلامتی سے متعلق یہ ورکنگ گروپ مئی 2017 میں برلن میں زیر منصوبہ منعقد ہونے والی بین حکومتی مشاور ت کے لئے پیش کیاجانے والا ایک عارضی مواد بھی فراہم کرے گا۔ جرمنی کے وزیر نے ہندو ستانی ریلوے کے افسروں کو جرمنی آکر اپنی ٹیکنالوجی اور سلامتی کے نظام کو دیکھنے کے لئے مدعو کیا۔ ایک اہم مشورے کے طور پر بھارتی ریلوے وزیر نے اپنے جرمن ہم رتبہ سے کہا کہ وہ میسور- بنگلو- چنئی کوریڈور سے لے کر آندھرا پردیش میں وجے واڑہ شہر تک ہائی اسپیڈ یعنی 320 کلومیٹر فی گھنٹے کی رفتار سے چلنے والی ریل گاڑی کے سلسلے میں مطالعہ کی ذ مہ داری اٹھائیں۔ اشارہ کیا گیا کہ میسور- بنگلو ر- چنئی- وجے واڑہ کوریڈور ، علاقائی ترقیات کو مہمیز کرے گا اور جنوبی ہند کی اہم ریاستوں کو باہم مربوط کردے گا۔ مہمان وزیر موصوف نے اس گذارش پر توجہ دیتے ہوئے کہا کہ وجے واڑہ کو زیر مطالعہ لانے کی تجویز پر غور کیا جائے گا اور انھوں نے یقین دہانی کرائی کہ اس موضوع پر وہ مثبت طریقے سے غور کریں گے۔ یہ مطالعہ پوری طرح سے جرمن حکومت کے اخراجات پر انجام دیا جائے گا اور توقع کی جاتی ہے کہ یہ سلسلہ جنوری 2017 سے شروع ہوجائے گا۔ بھارتی ریلوے کے وزیر نے بھارت میں اسمارٹ شہروں کی ترقیات کے ساتھ ساتھ ریلوے اسٹیشنوں کی ازسرنو ترقی کے پروگرام پر بھی زور دیا۔ جرمن وزیر نے کہا کہ وہ اس نظریے کا خیرمقدم کرتے ہیں اور انھوں نے اس معاملے میں جرمنی کے تعاون کی بھی پیش کش کی۔ جرمنی سے آئے ہوئے وفد نے موجودہ بھارتی ریلوے نیٹ ورک کے تحت رفتار بڑھانے کے امکانات کا جائزہ لینے کے لئے افادیت پر مبنی مطالعہ کی پیش کش بھی کی۔ طرفین نے اس موضوع پر مزید تبادلہ خیالات کرنے اور اس طرح کے مطالعے کے لئے ریلوے کوریڈور کی ترتیب کو حتمی شکل دینے پر اتفاق کیا۔ بھارتی ریلوے بورڈ کے چیئرمین جناب اے کے متل نے بھارتی ریلوے کے تحت عملے کی پیداواریت کو بہتر بنانے کے لئے تعاون کی خواست گاری کی۔ طرفین نے اس بات پر بھی اتفاق کیا کہ بھارتی ریلوے اور ڈی بی انجنئیرنگ ا ینڈ کنسلٹینسی (جرمن ریلوے کے تحت ڈُد چے بان- ڈی بی کی کلی ملکیت والی ذیلی اکائی) باہم مل کر تعاون کے درج ذیل شعبوں پر توجہ مرکوز کریں گے۔ 1. مال بھاڑہ آپریشن، جس میں سرحد پار کی نقل و حمل، خودکار نقل و حمل اور ضروری ساز وسامان شامل ہیں۔ 2. مسافر آپریشن ، جس میں ہائی اسپیڈ اور سرحد پار نقل و حمل شامل ہے۔ 3. بنیادی ڈھانچہ سازی اور انتظام، جس میں مخصوص کوریڈور اور مسافروں کے لئے اسٹیشنوں کی ترقی شامل ہے۔ 4. ریلوے کے ادارے کو جدید اور مقابلے کا اہل بنانا، جس میں ڈھانچہ جاتی اصلاحات بھی شامل ہیں۔ 5. ریلوے کے آپریشنوں کے لئے اطلاعات پر مبنی ٹیکنالوجی، مارکیٹنگ اور سیلس کے امکانات اور حل تلاش کرنا اور انتظامی امور پر غور و فکر کرنا۔ 6. کوئی دیگر شعبہ ، جس کے سلسلے میں طرفین تحریری طور پر متفق ہوں۔ بھارتی ریلوے کی جانب سے ریلوے بورڈ کے چیئرمین جناب اے کے متّل، بنیادی ڈھانچے کے مشیر جناب اچل کھرے، موبیلٹی مشیر جناب نوین کمار شکلا، مشیر ایل اینڈ اے جناب راجیو چودھری، ای ڈی پی پی جناب جی وی ایل ستیہ کمار، ای ڈی سگنل جناب ایس بھامو، ای ڈی ای ای ترقیات، جناب ایس کے ساہا وغیرہ اس گفت و شنید میں شامل تھے۔ U- 6227 (Release ID :151666)